Diari Oficial de la Generalitat Valenciana


Sumari del DOGV 9265, del 27-01-2022 (2022/392)

RESOLUCIÓ de 17 de gener de 2022, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública relatives a la inscripció de noves entitats en el Registre de Fundacions de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9265

Data del DOGV
:   27-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/392


Data del document
:   17-01-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 17 de gener de 2022, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública relatives a la inscripció de noves entitats en el Registre de Fundacions de la Comunitat Valenciana. [2022/392]  
La secretària autonòmica de Justícia i Administració Pública ha dictat les següents resolucions:  
  
- Resolució de data 3 de novembre de 2021, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de fundacions de la Comunitat Valenciana l'entitat denominada Fundació Esportiva i Cultural la Nucia de la Comunitat Valenciana amb el número 244A i classificar-la amb caràcter de cívica (00) sota la tutela del Protectorat que exerceix la Generalitat. El domicili de la Fundació queda establit a la Nucia (Alacant), avinguda Marina Baixa, 19, edifici Edimar, local 7, CP 03595.  
Fins i activitats:  
«La Fundació té com a objectiu principal la difusió i promoció d'activitats esportives, culturals i socials que es desenvolupen al municipi de la Nucia. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.»  
  
Beneficiaris:  
«Seran potencials beneficiaris de la Fundació, principalment els xiquets i joves esportistes, així com, en general, els habitants de la Nucia, els seus visitants i organitzacions benèfiques, científiques i culturals. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, complint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte.»  
  
- Resolució de data 3 de novembre de 2021, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de fundacions de la Comunitat Valenciana l'entitat denominada Fundació València Bressol dels Escacs de la Comunitat Valenciana amb el número 651V i classificar-la amb caràcter de cívica (00) sota la tutela del Protectorat que exerceix la Generalitat. El domicili de la Fundació queda establit a València CP 46909, passeig de la Petxina, 42 (Sala dels Escacs).  
Fins i activitats:  
«Són fins de la Fundació: la difusió del naixement del joc dels escacs a la València del segle XV, així com la promoció de l'ensenyament i la pràctica dels escacs i organització de tornejos, xarrades o jornades de divulgació dels escacs. Així mateix, es promouran alternatives, tant esportives com culturals, que contribuïsquen a la consecució de la igualtat plena entre dones i homes, a més de la integració social d'aquells col·lectius en situació de discriminació o risc d'exclusió social en el nostre àmbit cultural i esportiu.»  
Beneficiaris:  
«Els fins fundacionals de la Fundació es dirigeixen a: persones aficionades als escacs, jugadores o jugadors federats, investigadores o investigadors i públic en general, així com col·lectius que tradicionalment han sigut exclosos del gaudi d'aquesta pràctica, com les dones o altres col·lectius que pogueren beneficiar-se especialment d'aquest esport, com les persones en risc d'exclusió social.»  
  
- Resolució de data 7 de desembre de 2021, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de fundacions de la Comunitat Valenciana l'entitat denominada Fundació de la Comunitat Valenciana Vicente Ruiz Monrabal amb el número 649V i classificar-la amb caràcter cultural (30) sota la tutela del Protectorat que exerceix la Generalitat. El domicili de la Fundació queda establit a Sedaví, carrer del Musical, 15-baixos.  
Fins i activitats:  
«La Fundació té per objecte la conservació, la gestió i la difusió de l'arxiu material i immaterial llegat per Vicente Ruiz Monrbal i la investigació cultural, històrica i política de la Comunitat Valenciana i del poble de Sedaví. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
  
El desenvolupament de l'objecte de la Fundació s'efectuarà a través d'alguna de les formes següents d'actuació:  
a) Classificació de tot el material bibliogràfic i documental recopilat per Vicente Ruiz Monrabal, formant un arxiu.  
b) Conservació, manteniment i gestió de l'arxiu.  
c) Adquisició de nous materials que completen l'arxiu.  
d) Investigació sobre els documents i sobre la història, la cultura i la política de la Comunitat Valenciana i del poble de Sedaví.  
e) Difondre i donar a conéixer l'arxiu i les investigacions que es facen, mitjançant publicacions, trobades i conferències.  
f) Creació d'un arxiu digital i virtual.  
g) Promocionar la investigació sobre la nostra història.»  
Beneficiaris:  
«Seran potencials beneficiaris de la Fundació tots els ciutadans en general, en especial els interessats a aprendre la nostra història, cultura i política. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, complint les condicions expressades anteriorment, estime el Patronat que són legítimes creditores, d'acord amb les bases, normes o regles que establisca a aquest efecte.  
Ningú podrà al·legar davant la Fundació un dret preferent de gaudir dels seus beneficis, ni posar la seua atribució a una persona o entitat determinada.»  
  
- Resolució de data 10 de desembre de 2021, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de fundacions de la Comunitat Valenciana l'entitat denominada Fundació Intercity de la Comunitat Valenciana amb el número 247A i classificar-la amb caràcter d'esportiva (35) sota la tutela del Protectorat que exerceix la Generalitat. El domicili de la Fundació queda establit a Sant Joan d'Alacant (Alacant), carrer Sant Antoni, s/n.  
  
Fins i activitats:  
«La Fundació té per objecte fomentar tota aquella iniciativa capaç de revertir directament en l'educació dels xiquets, xiquetes i joves d'Alacant i la seua província. Els actes de beneficència, la gestió de les categories inferiors del Club de Futbol Intercity, SAD, així com, si és el cas, d'altres clubs en les diferents modalitats i disciplines esportives i la direcció de l'activitat social del Club. Correspon al Patronat de la Fundació determinar la manera en què es deuran complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes següents d'actuació:  
a) Organitzar activitats socials, culturals i esportives per a fomentar l'esport de base i animar els joves a practicar l'esport com un joc i una activitat complementària essencial en la seua formació, així com acostar l'esport a la societat inculcant la pràctica de l'esport a la joventut.  
  
b) Gestionar i potenciar el futbol base Club de Futbol Intercity, SAD a través de les seues categories inferiors, oferint a tots els xiquets, xiquetes i joves que la integren els mitjans humans i materials necessaris per a la seua formació esportiva i humana.  
c) Gestió de les activitats socials i culturals del Club de Futbol Intercity, SAD les instal·lacions i altres mitjans materials i humans del qual es posaran al servei de la pràctica de l'esport, l'organització d'activitats culturals, d'oci i esplai, propiciant i fomentant la convivència de les persones de tota la societat alacantina.  
d) Promoció i formació del voluntariat entre els seus aficionats i empleats, realització de campanyes de caràcter social per a la sensibilització i promoció de causes afins als objectius fundacionals.  
e) Foment del futbol femení i la seua divulgació i potenciació a través dels mitjans i instal·lacions de la Fundació.  
f) La creació d'una escola de futbol per a persones amb discapacitat que potencie les modalitats de futbol com a esport adaptat com ara el Powerchair, el futbol 7, el futbol 5, l'A-Ball i el futbol per a persones cegues que supose un efectiu vehicle d'integració social de persones amb discapacitat.  
g) Aconseguir que els fins fundacionals estiguen basats en la formació, la igualtat, la integració i la responsabilitat social.»  
Beneficiaris:  
«Seran potencials beneficiaris de la Fundació tota classe d'institucions, associacions, clubs, col·legis i professionals que tinguen per finalitat la promoció i difusió de l'esport de base.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, complint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte.  
Ningú podrà al·legar davant la Fundació un dret preferent a gaudir dels seus beneficis, ni imposar la seua atribució a una persona o entitat determinada.»  
  
- Resolució de data 17 de desembre de 2021, de la secretària autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de fundacions de la Comunitat Valenciana l'entitat denominada Fundació Escola de Postgrau i Xarxa de Centres d'Investigació en Intel·ligència Artificial de la Comunitat Valenciana» amb el número 246A i classificar-la amb caràcter d'investigació (21) sota la tutela del Protectorat que exerceix la Generalitat. El domicili de la Fundació queda establit al campus de la Universitat Politècnica de València, carrer Camí de Vera, s/n, 46351 València.  
Fins i activitats:  
«Les finalitats de la Fundació són:  
a) Contribuir a incrementar el coneixement en intel·ligència artificial i en les disciplines relacionades amb aquesta.  
b) Desenvolupar i donar suport a la docència de postgrau, la investigació i els estudis en intel·ligència artificial i les disciplines relacionades.  
c) Cooperar per a aquestes finalitats amb les universitats i centres d'investigació, empreses i qualsevol altra persona física o entitat pública i privada.»  
Beneficiaris:  
«Correspondran al Patronat les regles bàsiques per a l'aplicació dels recursos a les finalitats fundacionals així com els criteris objectius per a la selecció dels beneficiaris, regles que sempre es basaran en l'objectivitat, la no discriminació per raó de sexe, creença, raça, procedència social i/o discapacitat i que es dirigeixen a col·lectius genèrics de persones.  
  
L'elecció concreta dels beneficiaris l'ha de dur a terme el Patronat amb valoració prèvia de l'interés científic i educatiu, la capacitat professional i tècnica i la viabilitat del projecte, tenint en compte els següents aspectes:  
1. L'actuació de la Fundació ha de beneficiar col·lectivitats genèriques de persones.  
2. Sempre que siga necessària la delimitació dels beneficiaris, en casos com per exemple l'atorgament de beques o el finançament de projectes, la Fundació atendrà de manera principal aquelles persones, entitats o organitzacions més adequades per a la realització dels objectius fundacionals, sempre d'acord amb els criteris generals d'imparcialitat i no discriminació i els particulars d'interés científic i educatiu, de capacitat professional i tècnica i de viabilitat del projecte. El Patronat podrà acordar els requisits específics de cada convocatòria i la composició, si és el cas, de l'òrgan de selecció, els seus criteris d'actuació, els requisits i els mèrits a valorar.  
3. Ningú podrà al·legar, ni individualment ni col·lectivament, davant la Fundació o el seu Patronat, cap dret al gaudi dels seus beneficis, abans que foren concedits, ni imposar la seua atribució a persones determinades.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu coneixement general.  
  
València, 17 de gener de 2022.- La secretària autonòmica de Justícia i Administració Pública (p. d. c. R 02.08.2019; DOGV 8606, 05.08.2019): Isabel Gemma Fajardo García.